Котельниця (Мукачівськый раён)

**Коте́льниця** ()&nbsp;— село в Украйинї, у Мукачівському раёнї, Закарпатьскої области. Уходит до складу Нижнёворітської сїльскої рады.

## Історія
Перва споминка у 1645: Kosztelnica,  другі споминкы Kotilniczna, 1773: Kotilnicza, Kotilniczny, 1808: Kotilnicza, Kotilničny, 1851: Kotilnicza, 1877: Kotilnica, Kosilynica, 1913: Katlanfalu, 1925: Kotylnica, 1930: Kotelnice, 1944: Kotilnica, Котильница, 1983: Котельниця, Котельница.

## Присілкы
**Вышный Быстрый**

Вышный Быстрый - бывшоє село в Украйинї, в Закарпатській области.

Споєноє з селом Котельниця резолуціёв обласного еґзекутивного комітета Закарпатскої области №264 від 13.05.1960

У 1691 р. у выслїдкови злитя Великого Быстрого і Малого Быстрого появило ся село Вышный Малый Быстрый авадь Вышный Быстрый.

Деривляный храм С. Духа, конця XVIII ст., близь храму є дзвіниця, у якій 5 дзвонїв, з якых майбільшый віддоляв Ф. Еґрі в 1928 роцї на заказ Петра Быстрянського та Илька Поповича, слїдуючый в 1924 р. віддоляв Ріхард Ґерольд у Хомутови, мало меншый має надпис “Василь Гріга купив звонь до Быстрого року 1743”, щі меншый заказали в 1937 р. на фірмі “Акорд” в Ужгородї Іван Пынзель із жонов Аннов Кіндрат, а маймалый має надпис: “ANNO DOMINI 1756”.

Хоснує давня деривляна зачаткова ошкола(1-4 кл.), і такій у тїй будові детсад.

## Людность
По списованю УССР 1989 року чисельность присутного населеня села была 476 душ, з якых 224 чоловікы тай 252 жоны.

По списованю людности Украйины 2001 року в селови проживали 442 душі.

### Бисїда
Роздїлёваня людности за рідным языком за даным списованя 2001 року:

## Храмы
**Цирьков с. духа.**

Кониць XVIII&nbsp;ст. Нынї Быстрый є частинов Котельницї. Уже в 1691&nbsp;р. в селови служив Іван Поп. У 1733&nbsp;р. сящеником быв Іван Пынзель, якый дав зачаток дінастії сящеників, котрї служили в селови до кінця XVIII&nbsp;ст. Тогды туй стояла стара деривляна цирьков с. духа з двома дзвонами і деривляна фара. Філії были в селах Борсучины, Мічкаревиця, Біласовиця і Котельниця. У 1798&nbsp;р. в селови споминают деривляну цирьков, покладену в 1760&nbsp;р. тай філії в Тишові тай Медведжім. 

Типирь хоснуюча цирьков&nbsp;— класічный примірник бароковых цирьков, що в селах дгорі потоком рікы Латорицї, з всьыма свойствеными їм конструктивными тай художными відликами. Главнї із всьых відликів такі: три зрубы, посерединї якых середущый майширый, покрытї цїлковов двоспадовов стрїхов; пятиграный вівтарь; у єдному стилёвт учининї ґанкы на главному фасадї; курта квадратна башта завершена єднов банёв з глухов латерков; вікна доста грубі з арковым затвором, на западній стїнї бабинця та восточній стїнї вівтаря&nbsp;— по круглому вікну. Даякі слїдителї датуют цирьков 19 ст., айбо вна, безварунково, старіща і, скорше всёго, послужила примірником для прочых бароковых цирьков у околицях. Покладено ї із смерекы на беризї Осовнї, навпроти Кычеркы, куды, за переказованём, під час бурї занесло турню з хрестом із старої цирькви, що стояла на тинетові. Довго сися цирьков была вкрыта шинґлов і была майбільш малёвничов в околицї, аж докы в 1989&nbsp;р. її суцїлно не вкрыли бляхов. У інтерьєрі вшиткі зрубы перекрытї коробовыми склепіннями, а наву від бабинця віддїлят широкый арковый прохід. Передущі іконы малював мукачівскый маляр у 1920&nbsp;р. послідный раз іконы дуже непевно перемалёвано в конци 1970. років. При переводї цирьквы в підданя Московському патріархату зробили невеликый опис йманя, якый всокотився. 

По сёму опису на зачатку 1950. років у цирькви быв дзвін 1860 p., читавый світоч 1836&nbsp;р. і малый&nbsp;— 1813&nbsp;р., вівтарь 1896&nbsp;р., жертовник 1896&nbsp;р., іконы 1920&nbsp;р., плащаниця 1905&nbsp;р., світлї ризы 1824&nbsp;р., зелинї ризы 1890 p., черлинї&nbsp;— 1812 p., чорнї&nbsp;— 1890&nbsp;р. Много чисел вказує на кониць XIX&nbsp;ст. Майжинь, тогды дїяв ся значущый ремонт цирьквы й обновленя інвентаря, що могло выкликати неправилноє датованя храма.[*ориґіналноє зглядованя*]

Перед западным фасадом цирьквы стойит литый хрест 1908&nbsp;р. на камняному постаменті.

#### Сятый источник
16. октобра 2010 року в селї Котельниця Воловецького раёну Мукачівскої Єпархії Высокопреосященым Феодором, архієпископом Мукачівскым і Ужгородськым, было удїяно осяченя сцилёваного жерела на чисть іконы Божої Матерї «Живоносноє Жерело» і великомученика Пантелеймона. За місцевым переказованём, се жерело має давнёє поведеня. Перві упоминаня про нёго датуются кінцём 17 сторочча. Близь жерела была розміщена купальня. У переказах часто йде ся за вылїчиня від хворот під час употребіня воды із жерела. Єдным із майясных случаїв было вылїчиня у 1790 роцї Австро-Мадярського короля Франца Йосифа II, якый быв тяжко бетежный. Коли він йшов по Підкарпатю, місноє панство радило ёму попробувати умыти ся в місцевых лїкуючых жерелах. Ёму было предложено пару варіантів, айбо іменно вода від кырницї, яка територіално находиться в типирїшнёму селї Котельниця, дала ёму нові силы. З того часу до лїкуючого жерела стало приходити повно людий із віров про вылїченя від своїх хворот. Часы атеізму лишили слїды і на жерелї. Айбо пару років назад, за ініціативы настоятеля храму Різдва Богородицї протоієрея Петра Ляха, прихожан церьков близькых сїл, меценатїв та людий доброї волї, жерело было обновлено, а коло нёго покладена купальня, у якій хотько бажаючый, призываючи в молитовну поміч сятых, може умыти ся з надїёв на вылїченя.

## Відомі люде

* Сливка Володимир Юлійович (1943—2004)&nbsp;— украйинськый вченый, доктор фізико-математичных наук (1982), професор (1985), академік Академії наук вищої школы, двічї лауреат Державної премії Украйины в галузї наукы і технікы (1989, 2001&nbsp;рр.), Заслуженый дїятель наукы і технікы Украйины.
* Мадяр Руслана Олександрівна (1975р)-кандидат економічных наук;

## Відказы
Катеґорія:Села Закарпатьской области
Катеґорія:Воловецькый район
Катеґорія:Статя написана верьховинськым діалектом